Diari Oficial de la Generalitat Valenciana


Sumari del DOGV 9888, del 09-07-2024 (2024/6480)

RESOLUCIÓ de 26 de juny de 2024, de la Conselleria d'Hisenda, Economia i Administració Pública per la qual s'autoritza una transferència de crèdits del capítol 4 al capítol 7, en el programa 612F00, Gastos diversos, per import de 2.300.000 euros, per a la correcta imputació comptable de la línia de subvenció S1581 "Suport al model de festivals intel·ligents de la Comunitat Valenciana" (expedient 05.009/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9888

Data del DOGV
:   09-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/6480


Organisme emissor
:   Conselleria de Hacienda, Economía y Administración Pública

Tipus de document
:   Resolució

RESOLUCIÓ de 26 de juny de 2024, de la Conselleria d'Hisenda, Economia i Administració Pública per la qual s'autoritza una transferència de crèdits del capítol 4 al capítol 7, en el programa 612F00, Gastos diversos, per import de 2.300.000 euros, per a la correcta imputació comptable de la línia de subvenció S1581 "Suport al model de festivals intel·ligents de la Comunitat Valenciana" (expedient 05.009/24).  
 [2024/6480]  
L'annex de transferències i subvencions corrents del programa 612F00, Gastos diversos, inclou la línia de subvenció de concessió directa art. 168.1.a) S1581 «Suport al model de festivals intel·ligents de la Comunitat Valenciana», amb una dotació de 2.300.000 euros, que té com a beneficiària l'Associació de Promotors de Festivals.  
Per part de Presidència de la Generalitat es proposa, a l'efecte de la correcta imputació comptable de la subvenció, incloure-la en l'annex de transferències i subvencions de capital del citat programa, mitjançant la transferència de crèdits del capítol 4 al capítol 7, per l'import de la seua dotació, considerant que l'activitat a finançar mitjançant esta subvenció es concretarà en la realització d'inversions que redunden en objectius com són festivals segurs, millores d'accessibilitat, millores de sostenibilitat, millores en tecnologies de la informació i millores de mobilitat.  
A este efecte i en virtut del que es disposa en els articles 21 i 24 de la Llei 8/2023, de 27 de desembre, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, 20 de febrer), de delegació de determinades competències en òrgans d'esta conselleria, adopte la resolució següent:  
  
Primer i únic  
Autoritzar una minoració de crèdit en l'aplicació G01200000GE00000.612F00.48084 per import de 2.300.000 euros i un augment per este mateix import en l'aplicació G01200000GE00000.612F00.78218 que permeta la correcta imputació comptable a esta última, de la línia de subvenció de concessió directa art. 168.1.a) S1581 «Suport al model de festivals intel·ligents de la Comunitat Valenciana», que passa a incloure's en l'annex de transferències i subvencions de capital del programa.  
  
València, 26 de juny de 2024.- El subsecretari de la Conselleria d'Hisenda, Economia i Administració Pública: Carlos Pablo Gracia Calandín.